Robert Levandovski Bundesliga rekordini yangiladi

“Bavariya” hujumchisi Robert Levandovski Germaniya chempionatining 33-turidan o‘rin olgan “Frayburg”ga qarshi o‘yinda (3:1) dubl qayd etdi.

31 yoshli polshalik hujumchi uchun bu Bundesliganing joriy mavsumidagi 32 va 33-gollar bo‘ldi. Shu tariqa Levandovski Germaniya chempionatida harakat qiladigan legionerlarning gol urish borasidagi rekordini yangiladi.
Avvalroq uning o‘zi ushbu natijani takrorlagandi. Undan oldingi rekordni (31) esa Dortmundning “Borussiya” klubi sobiq hujumchisi Pyer-Emerik Obameyang (2016/2017-yilgi mavsum natijasi) qayd etgandi.
Ma’lumot uchun, Levandovskining “Bavariya”dagi shaxsiy rekordi — 41 ta o‘yin 48 ta golga teng.
Levandovski 2014-yildan beri “Bavariya” safida to‘p surib keladi. Uning klub bilan amaldagi shartnomasi 2021-yilgacha mo‘ljallangan.